EkBass/fiwiki-20250220-pages-articles huggingface dataset:
Veni Sancte Spiritus

Veni Sancte Spiritus (latinaa, ”Tule, Pyhä Henki”) on eräiden kristillisten rukousten ja hymnien alkusäe. Kuuluisin niistä on keskiaikainen helluntaihymni Veni Sancte Spiritus et emitte, jonka on oletettavasti kirjoittanut Stephan Langton (Canterburyn arkkipiispa, k. 1228). Se kuuluu niihin neljään sekvenssiin, jotka Trenton kirkolliskokous jätti julkiseen messuliturgiaan 1562.WSOY Iso tietosanakirja 10, s. 183, WSOY 1997 ISBN 951-0-20163-4 Siitä on olemassa eri muunnoksia, ja tekstiin on käytetty eri sävelmiä. Sen pohjalta Martti Luther laati myös virren "Komm, Heiliger Geist, Herre Gott", joka sekin on suomennettuna ("Oi Pyhä Henki, Jumala") nykyisessä suomalaisessa virsikirjassa, numerolla 114. Suomen evankelis-luterilainen kirkko käyttää sekvenssin tekstiä kahtena eri käännöksenä helluntain päivän rukouksena ja helluntaiviikon rukouksena.Suomen evankelis-luterilaisen kirkon kirkkokäsikirja II. Evankeliumikirja. Hyväksytty kirkolliskokouksessa 8. toukokuuta 1999. Kirkon keskusrahasto. Sivut 341 (helluntain päivän rukous 5) ja 347 (helluntaiviikon rukous 2). Ruotsin kirkon virsikirjassa Lutherin virsi on numerolla 51 "Jo saavu, Henki, Jumala". Teksti on Pekka Kivekkään 1995 tekemä suomennos. Virsi 112 sekoitetaan usein Veni Sancte Spiritus -hymniin, mutta kyseessä on eri hymni Veni Sancte Spiritus, reple. Kyseessä on kuitenkin aivan oma hymninsä. Ruotsin kirkon virsikirjassa virsi on numerolla 361, ja sen suomennos on Pekka Kivekkään 1998 tekemä latinalaisen tekstin pohjalta. == Eri rukousten ja hymnien tekstejä == === Veni, Sancte Spiritus, et emitte === Latinankielinen teksti : Veni, Sancte Spiritus, : et emitte caelitus : lucis tuae radium. : Veni, pater pauperum, : veni, dator munerum, : veni, lumen cordium. : Consolator optime, : dulcis hospes animae, : dulce refrigerium. : In labore requies, : in aestu temperies, : in fletu solatium. : O lux beatissima, : reple cordis intima : tuorum fidelium. : Sine tuo numine, : nihil est in homine, : nihil est innoxium. : Lava quod est sordidum, : riga quod est aridum, : sana quod est saucium. : Flecte quod est rigidum, : fove quod est frigidum, : rege quod est devium. : Da tuis fidelibus, : in te confidentibus, : sacrum septenarium. : Da virtutis meritum, : da salutis exitum, : da perenne gaudium. === Veni, Sancte Spiritus, reple === Latinankielinen teksti : Veni, Sancte Spiritus, : reple tuorum corda fidelium, : et tui amoris in eis ignem accende, : qui, per diversitatem linquarum cunctarum, : gentes in unitatem fidei concregasti. : Alleluia. Suomennos : Tule, Pyhä Henki, : täydä uskoviesi sydämet, : ja sytytä rakkautesi liekkiin heissä, : jotka kielten moninaisuuksista : olet koonnut kansoista yhteen uskoon. : Halleluja. Vuoden 1886 virsikirjan sanat : Tule, Pyhä Henki, luoksemme Ja täytä sinun : uskovaistes sydämet Ja pyhän rakkautes : liekki niihin sytytä; Sä, joka kaikki kansakunnat kie- : lill' erinäisillä Yhdistät Kristuksehen ja uskon yhteyte- : hen! Halleluja! Halleluja! http://koraali.fi/1886/088.html == Lähteet == * http://koraali.fi/1886/088.html === Viitteet === Luokka:Kirkkomusiikki Luokka:Virret
Nokia 6080

Nokia 6080 on Nokian vuonna 2006 julkaisema matkapuhelin. Siinä on 2 tuuman TFT-näyttö (tarkkuus 128 × 160 pikseliä), VGA-tasoinen kamera, Java-tuki, FM- radio ja WAP- internetselain.http://www.gsmarena.com/nokia_6080-1597.phphttp://www.mobilegazette.com/nokia-6080.htm == Lähteet == * Puhelimen käyttöohje === Viitteet === 6080 Luokka:Vuoden 2006 matkapuhelimet
Nokia 301

Nokia 301 on Nokian vuonna 2013 julkaisema matkapuhelin. Siinä on 2,4 tuuman TFT-näyttö (tarkkuus 240x320 pikseliä), Bluetooth, microSD-muistikorttipaikka, musiikkisoitin, FM-radio ja 3,2 megapikselin kamera. Puhelin painaa 102 grammaa. Puhelinta on saatavilla myös tupla-SIM -mallina. Värivaihtoehdot ovat sininen, musta, pinkki, valkoinen ja keltainen. http://www.gsmarena.com/nokia_301-5323.php (englanniksi)http://www.mobilegazette.com/nokia-301-13x02x25.htm (englanniksi)http://www.nokia.com/fi-fi/tuotteet/puhelimet/301/tuoteseloste/ == Lähteet == 301 Luokka:Vuoden 2013 matkapuhelimet
Doug Patey

Douglas Edward Patey (s. 20. joulukuuta 1956 Toronto, Ontario, Kanada) on kanadalainen entinen jääkiekkoilija, pelipaikaltaan oikea laitahyökkääjä. Hän pelasi urallaan NHL:ssä yhteensä 45 ottelua tehopistein 4+2=6 ja keräten kahdeksan jäähyminuuttia. Patey pelasi suurimman osan urastaan kuitenkin farmisarjoissa. Hän laukoi oikealta. ==Ura== Patey pelasi junioriliiga OMJHL:n (nyk. OHL) Sault Ste. Marie Greyhoundsissa vuosina 1974–1976. Kaudella 1974–1975 hän oli joukkueen kolmanneksi paras maalintekijä 31 osumallaan ja kaudella 1975–1976 Greyhoundsin kolmanneksi paras pistemies, maalintekijä ja syöttäjä tehoilla 45+65=110. Patey sijoittui sekä kymmenenneksi sekä OMJHL:n maali- että syöttöpörssissä.HockeyDB Washington Capitals varasi Pateyn 73. pelaajana NHL:n varaustilaisuudessa 1976. Samana kesänä hänet varasi myös WHA- joukkue Phoenix Roadrunners. Patey siirtyi Capitalsin organisaatioon jo seuraavaksi kaudeksi 1976–1977 ja teki joukkueessa NHL-debyyttinsä pelattuaan 37 runkosarjaottelua tehopistein 3+1=4. Noin puolet kaudestaan hän pelasi IHL- joukkue Dayton Gemsissa. Kauden 1977–1978 Patey pelasi lähes kokonaan AHL- joukkue Hershey Bearsissa, jonka paras pistemies ja maalintekijä hän oli tehoilla 27+33=60. Patey pelasi kauden aikana myös kaksi NHL-ottelua. Kaudella 1978–1979 hän oli 22 osumallaan Bearsin kolmanneksi paras maalintekijä. Patey pelasi kauden aikana kuusi NHL-ottelua. Edmonton Oilers varasi Pateyn omassa NHL:n laajennusvaraustilaisuudessaan 15. pelaajana kesällä 1979.Legends of Hockey Hän pelasi kauden 1979–1980 kuitenkin CHL:ssä Cincinnati Stingersin ja Houston Apollosin joukkueissa. Kaudella 1980–1981 Patey pelasi I-divisioonajoukkue Savonlinnan Pallokerhossa tehden 12 ottelussa tehot 12+6=18. SaPKo jäi hänen viimeiseksi seurakseen. ==Muuta== Pateyn isoveli Larry pelasi omalla urallaan yli 700 NHL-ottelua.EliteProspects ==Tilastot== 1972–1973 Dixie Beehives OPJHL 2 1 1 2 0 – – – – – 1973–1974 Dixie Beehives OPJHL 42 31 30 61 28 – – – – – 1974–1975 Sault Ste. Marie Greyhounds OMJHL 64 31 28 59 20 – – – – – 1975–1976 Sault Ste. Marie Greyhounds OMJHL 59 45 65 110 52 12 5 10 15 8 1976–1977 Dayton Gems IHL 38 11 16 27 23 4 1 1 2 2 Washington Capitals NHL 37 3 1 4 6 – – – – – 1977–1978 Hershey Bears AHL 79 27 33 60 23 – – – – – Washington Capitals NHL 2 0 1 1 0 – – – – – 1978–1979 Hershey Bears AHL 74 22 24 46 16 4 1 0 1 0 Washington Capitals NHL 6 1 0 1 2 – – – – – 1979–1980 Cincinnati Stingers CHL 14 5 9 14 2 – – – – – Houston Apollos CHL 33 15 15 30 16 – – – – – 1980–1981 SaPKo I-divisioona 12 12 6 18 14 – – – – – 3 kautta yhteensä NHL 45 4 2 6 8 – – – – – 2 kautta yhteensä AHL 153 49 57 106 39 4 1 0 1 0 ==Lähteet== * * * * ===Viitteet=== Luokka:Kanadalaiset jääkiekkoilijat Luokka:Washington Capitalsin varaamat pelaajat Luokka:Vuonna 1956 syntyneet Luokka:Elävät henkilöt
Tuffi Films

Tuffi Films Oy oli vuosina 2010–2024 toiminut suomalainen elokuvatuotantoyhtiö, jonka perustivat tuottaja Elli Toivoniemi, käsikirjoittaja-ohjaajat Selma Vilhunen ja Jenni Toivoniemi sekä käsikirjoittaja Kirsikka Saari. Yhtiö teki sekä fiktio- että dokumenttielokuvia. Yrityksen omistivat Elli Toivoniemi (24 %), Venla Hellstedt, Kirsikka Saari, Jenni Toivoniemi ja Selma Vilhunen. Tuffin ja Bufon tuottama ja Akseli Tuomivaaran ohjaama pitkä fiktioelokuva Korso sai ensi- iltansa helmikuussa 2014. Tuffin tuottama lyhytelokuva Pitääkö mun kaikki hoitaa? oli vuonna 2014 Oscar-ehdokkaana parhaan lyhytelokuvan kategoriassa. Tuffin lyhytelokuva Treffit voitti vuonna 2013 Sundancen elokuvafestivaalien lyhytelokuvakilpailun kansainvälisen sarjan. Yhtiö sai elokuvataiteen valtionpalkinnon 2021 Yksittäistapaus-elokuvasarjasta. Vuonna 2022 Tuffi Films hakeutui yrityssaneeraukseen. Yrityssaneeraus ei onnistunut ja yhtiö hakeutui konkurssiin maaliskuussa 2024. == Tuotanto == === Fiktio === * Pitääkö mun kaikki hoitaa? (lyhytelokuva, 2012) * Treffit (lyhytelokuva, 2012) * Korso (2014) * Rooli (lyhytelokuva, 2014) * Hääyö (lyhytelokuva, 2014) * Hölmö nuori sydän (2018) * Tottumiskysymys (2019) * Paras vuosi ikinä (2020) * Seurapeli (2020) * Sihja – kapinaa ilmassa (2022) * Neljä pientä aikuista (2023) * Eevan lahja (tekeillä) * Vaimo (kehittelyvaiheessa) === Dokumentit === * Kissanloukku (2013) * Laulu (2014) * Kesäni sudenkorentona (2016) * Hobbyhorse Revolution (2017) * Ei koskaan enää (2018) * Orkesterin edessä (2020) * Meren tuomat (lyhytelokuva, 2020) * Eläinoikeusjuttu (2022) Lähde == Lähteet == == Aiheesta muualla == * Virallinen sivusto * * Tuffi Films Elonetissa Luokka:Entiset suomalaiset elokuvayhtiöt
Suomen Rugbyliitto

Suomen Rugbyliitto ry (SRL) on vuonna 1968 perustettu rugbyn suomalainen kattojärjestö. Alun perin liitto perustettiin nimellä Suomen salamapalloliitto. Se on kansainvälisen rugbyliiton IRB:n, Rugby Europen, Euroopan rugbyliiton FIRA:n sekä Suomen olympiakomitean jäsen. Liittoon kuuluu 19 jäsenseuraa sekä tuomariyhdistys Finnish Rugby Referees Association (FRRA). == Kilpailutoiminta == *Rugbyn SM-sarja (Miehet) *Rugbyn 1-divisioona (Miehet) *Rugbyn 2-divisioona (Miehet) *Rugbyn SM-sarja (Naiset *Rugbyn 1-divisioona (Naiset) == Maajoukkueet == *Suomen miesten 15´s -maajoukkue *Suomen naisten 15´s -maajoukkue *Suomen miesten 7´s -maajoukkue *Suomen naisten 7´s -maajoukkue "Pohjolan Myrsky" *Suomen alle 20-vuotiaiden rugbymaajoukkue *Suomen alle 17-vuotiaiden rugbymaajoukkue == Talous == Suomen Rugbyliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 129 000 euroa. Vuosittainen tuki on ollut vuodesta 2023 lähtien 23 000 euroa. == Lähteet == *Suomen Rugbyliiton kotisivut === Viitteet === Luokka:Suomalaiset urheilujärjestöt Rugbyliitto
Angela Beesley Starling

Angela Breesley Starling (s. 3. elokuuta 1977) on Wikian perustaja sekä sen entinen yhteiskuntasuhteiden varapuheenjohtaja. Angela on ollut mukana Wikipediassa vuodesta 2003 lähtien ja hänet valittiin vuosina 2004-2005 voittoa tavoittelemattoman Wikimedia Foundationin edunvalvojapiiriin. Tänä aikana hän oli aktiivinen muokkaamaan sisältöä sekä hallitsemaan poliittisia asioita, kuten yksityisyyden suojaa. Hän erosi hallituksesta heinäkuussa 2006. ==Lähteet== Luokka:Vuonna 1977 syntyneet Luokka:Elävät henkilöt Luokka:Brittiläiset liikemiehet
Aleksander Komarov

Aleksander Komarov (s. 18. toukokuuta 1962 Petroskoi, Karjalan autonominen sosialistinen neuvostotasavalta, Neuvostoliitto) on Inkerin suomalainen uransa lopettanut jääkiekkoilija. Hän pelasi Vaasan Sportissa I-divisioonaa kevätkaudella 1991–1992 ja tämän jälkeen kaksi kautta III-divisioonaa Munsala IK:ssa. Komarov muutti perheineen Virosta Narvasta Suomeen vuonna 1991 ensin Vaasaan ja sitten Uuteenkaarlepyyhyn, jossa asuu edelleen. Hänen poikansa on jääkiekkoilija Leo Komarov. Myös kaksi nuorempaa poikaa, Daniel ja Oskar ovat pelanneet jääkiekkoa. Oskar siirtyi kaudelle 2019−2020 pelaamaan HIFK:n B-junioreihin. ==Lähteet== Luokka:Neuvostoliittolaiset jääkiekkoilijat Luokka:Suomalaiset jääkiekkoilijat Luokka:Vuonna 1962 syntyneet Luokka:Elävät henkilöt
Suomen naisten rugby union -maajoukkue

Suomen naisten rugby union -maajoukkue on Suomen kansallinen naisten rugby union -joukkue. Se pelasi ensimmäisen ottelunsa vuonna 2007 Norjan maajoukkuetta vastaan. Tavallisen 15 pelaajan pelimuodon lisäksi Suomella on maajoukkue myös olympialajina olevassa Rugby-7:ssä, jota pelataan 7 pelaajan joukkueilla rugby union -säännöin.Naisten maajoukkueet Suomen Rugbyliitto. Viitattu 24.11.2013. Suomen rugby-7 -maajoukkue on osallistunut Euroopan rugbyliiton FIRA:n järjestämiin EM-turnauksiin sekä MM-karsintoihin vuodesta 2007 lähtien. Vuonna 2013 Suomi voitti EM-kisojen B-ryhmän2013 - Women division B FIRA. Viitattu 24.11.2013. ==Lähteet== == Aiheesta muualla == *Naisten maajoukkueet Suomen Rugbyliiton kotisivuilla Naisten rugby union -maajoukkue Luokka:Rugby union -maajoukkueet Rugby union, naiset
John Matchefts

John Peter Matchefts (18. kesäkuuta 1931 Eveleth, Minnesota – 10. marraskuuta 2013 Colorado Springs, Colorado) oli yhdysvaltalainen jääkiekkoilija ja olympiamitalisti. Matchefts kuului Yhdysvaltain olympiahopeaa Cortina d’Ampezzossa 1956 saavuttaneeseen joukkueeseen. Hän pelasi turnauksessa seitsemässä ottelussa tehden kaksi maalia. Talviolympialaisten tuolloisesta statusarvosta johtuen Yhdysvallat saavutti samalla MM-hopeaa.Olympics at Sports-Reference.com Matchefts kuoli 82-vuotiaana Colorado Springsissä 10. marraskuuta 2013.http://www.startribune.com/sports/gophers/232162221.htmlhttp://www.legacy.com/obituaries/gazette/obituary.aspx?n=john- p-matchefts&pid;=168072189& == Lähteet == * John Matchefts Bio, Stats and Results Olympics at Sports-Reference.com === Viitteet === Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1931 syntyneet Luokka:Vuonna 2013 kuolleet
Saint Lucia olympialaisissa

Saint Lucia osallistui olympialaisiin ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Saint Lucian olympiakomitea perustettiin 1987 ja tunnustettiin 1993. Saint Lucia saavutti ensimmäisen olympiamitalinsa Pariisissa 2024, kun Julien Alfred voitti naisten 100 metrin juoksun. Pistesijalle eli kahdeksan parhaan joukkoon on yltänyt yleisurheilija Levern Spencer, joka sijoittui kuudenneksi naisten korkeushypyssä Rio de Janeirossa 2016. Maan olympiajoukkueeseen on kuulunut 2–6 urheilijaa, ja he ovat osallistuneet purjehdukseen, uintiin ja yleisurheiluun. == Lähteet == *
São Tomé ja Príncipe olympialaisissa

São Tomé ja Príncipe osallistui olympialaisiin ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. São Tomé ja Príncipen olympiakomitea on perustettu 1979 ja tunnustettu 1993. São Tomé ja Príncipe ei ole saavuttanut olympialaisissa yhtään mitalia eikä pistesijaa eli sijoitusta kahdeksan parhaan joukkoon. Maan olympiajoukkueeseen on kuulunut aina 2–3 urheilijaa, ja he ovat osallistuneet melontaan ja yleisurheiluun. == Lähteet == *
André Filippini

André Filippini (13. syyskuuta 1924 Sion – 19. marraskuuta 2013) oli sveitsiläinen rattikelkkailija ja olympiamitalisti. Filippini kuului Sveitsin olympiapronssia neljän miehen kelkoissa Oslossa 1952 saavuttaneeseen joukkueeseen.Olympics at Sports-Reference.com Filippini toimi jalkapalloseura FC Sionin puheenjohtajana vuosina 1971–1977. Hän kuoli 89-vuotiaana 19. marraskuuta 2013.http://www.lenouvelliste.ch/fr/valais/valais/andre-filippini- lhomme-de-laffaire-savro-est-decede-498-1237051 http://www.rts.ch/info/regions/valais/5392472-le-promoteur-valaisan-andre- filippini-est-decede.html == Lähteet == * André Filippini Bio, Stats and Results Olympics at Sports-Reference.com === Viitteet === Luokka:Sveitsiläiset rattikelkkailijat Luokka:Sveitsiläiset olympiamitalistit Luokka:Vuonna 1924 syntyneet Luokka:Vuonna 2013 kuolleet
Saint Vincent ja Grenadiinit olympialaisissa

Saint Vincent ja Grenadiinit osallistui olympialaisiin ensimmäisen kerran Soulissa 1988 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Saint Vincent ja Grenadiinien olympiakomitea on perustettu 1982 ja tunnustettu 1987. Saint Vincent ja Grenadiinit ei ole saavuttanut olympialaisissa yhtään mitalia. Maa sai ensimmäisen pistesijan Pariisissa 2024 kun Shafiqua Maloney sijoittui neljänneksi naisten 800 metrin juoksussa. Maan olympiajoukkueeseen on kuulunut joka kerta 2–8 urheilijaa, ja he ovat osallistuneet uintiin ja yleisurheiluun. == Lähteet == *
Salomoninsaaret olympialaisissa

Salomonsaaret osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Salomonsaarten olympiakomitea on perustettu 1983 ja tunnustettu samana vuonna. Salomonsaaret ei ole saavuttanut olympialaisissa yhtään mitalia eikä pistesijaa eli sijoitusta kahdeksan parhaan joukkoon. Maan olympiajoukkueeseen on kuulunut 1–4 urheilijaa, ja he ovat osallistuneet jousiammuntaan, judoon, nyrkkeilyyn, painonnostoon ja yleisurheiluun. == Lähteet == *
Valko-Venäjän korkein oikeus

Valko-Venäjän korkein oikeus (, ) on Valko-Venäjän yleisten tuomioistuimien kolmas oikeusaste eli ylin taso. Lisäksi korkein oikeus valvoo maan oikeudenkäyntejä ja yleisten oikeuksien juridista toimintaa. Valko-Venäjän korkeimman oikeuden toimitilat sijaitsevat maan pääkaupungissa Minskissä osoitteessa ulitsa Lenina 28, 220030 Minsk. Korkeimpaan oikeuteen kuuluvat korkeimman oikeuden presidentti, 1. varapresidentti ja muut varapresidentit sekä korkemman oikeuden jäsenet. Toiminnallisesti se jakautuu siviiliasioiden, rikosasioiden, sotilasasioiden, patenttiasioiden tuomarikuntiin, puhemiehistöön (presidium) ja itse korkeimpaan oikeuteen. Valko-Venäjän korkeimman oikeuden ohella yleisiä tuomioistuimia ovat keskitason alueelliset (ja Minskin kaupungin) yleiset oikeusistuimet sekä alimmalla oikeusasteella piirien ja kaupunkien oikeusistuimet. Tämän lisäksi yleisiin oikeuksiin kuuluvat sotaoikeudet. Marraskuussa 2013 uutisoitiin valmisteilla olevista tuomioistuinlaitosta koskevista laki- ja organisaatiomuutoksista. Aiempaa tuomioistuinlaitoksen kolmijakoa eri aiheisiin keskittyviin tuomioistuimiin suunniteltiin muutettavan niin, että kolmiasteiset taloustuomioistuimet yhdistettäisiin yleisiin tuomioistuimiin. Tällöin Valko-Venäjän korkeimaan oikeuteen yhdistettäisiin nykyinen Valko-Venäjän korkein talousoikeus. Muutos vaatisi ainakin paikoin Valko-Venäjän perustuslain muuttamista, joka voitaisiin toteuttaa kansanäänestyksen kautta. Muutoksen tarpeellisuutta on perusteltu tuomioistuinlaitoksen rakenteen yhtenäistämisellä tulliunionin muiden valtioiden tuomioistuinrakenteen kanssa. ==Lähteet== ==Aiheesta muualla== *Verhovnyi syd Respubliki Belarus (kotisivut) (supcourt.by) *Legal system (of the republic of Belarus) (law.by) *Courts and cases in Belarus (Yleisten oikeusistuimien luettelo) (lexadin.nl) *The Supreme Court of the Republic of Belarus has decided: death (11/2011) (humanrightshouse.org) Luokka:Korkeimmat oikeudet Luokka:Valkovenäläinen yhteiskunta Luokka:Minsk
Iranin miesten lentopallomaajoukkue

Iranin miesten lentopallomaajoukkue edustaa Iranin tasavaltaa kansainvälisissä lentopallokilpailuissa. Joukkue selviytyi Rion kesäolympialaisiin 2016. Se sijoittui alkulohkossaan neljänneksi ja pääsi puolivälieriin. Siellä vastaan tullut Italia voitti Iranin erin 3–0 ja Iranin lopullinen sijoitus oli viides. Iran on viime vuosina pelannut myös MM-kilpailuissa ja sijoittui vuonna 2014 kuudenneksi. Vuoden 2018 MM-kilpailuissa se hävisi viidestä alkulohko- ottelustaan vain yhden, hallitsevalle maailmanmestarille Puolalle, mutta kolme jatkolohkotappiota pudottivat sen sijalle 13. Joukkue sijoittui maailmanliigassa neljänneksi vuonna 2014. == Lähteet == Luokka:Lentopallomaajoukkueet Luokka:Iranin lentopallo
Cabretta

Cabretta on yhdysvaltalaisen Mink DeVille -yhtyeen studioalbumi vuodelta 1977. Yhtyeen lisäksi mukana ovat saksofonisti Steve Douglas ja soul-lauluyhtye The Immortals. Levyllä olevista lainakappaleista toinen on John "Moon" Martinin tekemä "Cadillac Walk", joka on Martinin vuoden 1978 albumilla Shots from a Cold Nightmare. Mink DeVille on levyttänyt myös Martinin kappaleen "Rolene". == Kappaleet == Kappaleiden tekijä on Willy DeVille ja musiikkikustannusyhtiöt Glenwood Music Corporation / Fire Escape Music (ASCAP) ellei toisin ole mainittu. ; Sivu 1 : 1. Venus of Avenue D (Willy DeVille) – 4:57 : 2. Little Girl (Barry – Greenwich – Spector) – 4:19 Trio Music Company, Inc. / Mother Bertha Music, Inc. (BMI) : 3. One Way Street – 2:50 : 4. Mixed Up, Shook Up Girl – 3:44 : 5. Gunslinger – 2:09 ; Sivu 2 : 1. Can’t Do without It – 3:15 : 2. Cadillac Walk (J. Martin) – 3:14 Bug Music / Greasy Shift (BMI) : 3. Spanish Stroll – 3:38 : 4. She’s So Tough – 2:30 : 5. Party Girls (W. DeVille – R. Siquenza) – 4:30 == Kokoonpano == ; Mink DeVille: * Willy DeVille – laulu, kitara, huuliharppu * Ruben Siquenza – basso * Bobby Leonards – piano * T. R. Allen, Jr. (Manfred) – rummut * Louie X. Erlanger – kitara sekä: * Steve Douglas – saksofoni ("Venus of Avenue D", "Gunslinger", "Can’t Do without It") * The Immortals – taustalaulu ("Little Girl", "Mixed Up, Shook Up Girl", "Can’t Do without It)" ** Mike Johnson ** Val Heron ** Max Bowman == Tuotantotiedot == * Julkaistu: 1977 * Levy-yhtiö: Capitol Records * Tuottaja: Jack Nitzsche * Äänittäjä: Kim King * Äänittäjän apulainen: Ed Rak * Äänityspaikka: A & R Studios, New York, N. Y. * Miksauspaikka: Capitol Studios, Hollywood, CA (apulaisena Don Henderson) * Kansitaide: Roy Kohara * Design: Art Sims * Kannen valokuva (Willy DeVille): Eric Stephen Jacobs * Muut valokuvat (Mink DeVille, The Immortals): Leland Bobbé * Markkinointi, valmistus ja jakelu: EMI * Kannen valmistaja Hollannissa: EMI Services Benlux B. V., Uden Albumi on julkaistu myöhemmin Fame-sarjassa LP-levynä, jonka luettelotunnus on 1A 038 1575171 ja C-kasettina tunnuksella 1A 238 1575174. Alkuperäinen tunnus on 062-85137. == Muuta == * Albumin kansitekstin omistuskirjoituksessa on mainittu seuraavat: Pop’s, Cousin Shapiro’s, Roger Rich esittämässä "Valerieta", The Tymes, Santo & Johnny, La La, Rags, Broadway Central, Gem Spa, Mission Street, San Francisco–Oakland Bay Bridge, New Jersey Turnpike (pikkutunneilla), Hilly, Merv, Richard, Ralph, Ben & Yadi, The Indian, Marco Polo, Ashley & Jonothan, Montecito Hotel, Gracia, a Blossom, Erick, Marsha, Winter, Market Diner, White Chevrolet –6, Maxanne, Louien ystävät yläkaupungilla & heidän vuotuiset juhlansa. * Soul & inspiraatio: Suzy Berle ja Billy Borsey, Jr. * Kiitokset: Phil Daily Planet -studioilta ja Alan R. * Managerit: Chris Evans ja Danny Goldberg == Lähteet == * Mink DeVille LP Cabretta (Capitol Records 1A 038 1575171, Fame-sarja) === Viitteet === Luokka: Vuoden 1977 albumit Luokka: Yhdysvaltalaiset albumit
Pitkäpyrstömedestäjä

Pitkäpyrstömedestäjä (Nectarinia johnstoni) on Afrikassa elävä medestäjien heimoon kuuluva varpuslintu. Koiraan pyrstö on jopa 30 cm pitkä, naaraan 15 cm. Molemmilla sukupuolilla on rinnassa kirkkaanpunainen läikkä. Lajia tavataan ylänköalueilla vyöhykkeellä, joka ulottuu päiväntasaajan tienoilla Kongosta Keniaan. Levinneisyysalueeseen kuuluvat Kongon ja Kenian lisäksi Malawi, Ruanda, Tansania, Uganda ja Sambia. Sitä on kuvattu neljä alalajia, joiden levinneisyysalueet eroavat toisistaan. Nimensä mukaisesti pitkäpyrstömedestäjät käyttävät ravinnokseen kukkien mettä. == Lähteet == Luokka:Medestäjät Luokka:Elinvoimaiset lajit
Hopeasarvinokka

Hopeasarvinokka (Bycanistes brevis) on Afrikassa elävä isokokoinen lintu. Linnun pituus on noin 75–80 cm. Sen nokan päällä kasvaa vaalea sarvi. Höyhenpeitteen yleisväri on musta. Sitä tavataan vuoristo- ja rannikkometsissä Etiopiasta eteläiseen Mosambikiin ulottuvalla alueella. Hopeasarvinokka on kaikkiruokainen, mutta sen pääravintoa ovat hedelmät. Linnut vaeltavat pitkiäkin matkoja etsimässä kypsyviä hedelmiä, etenkin viikunoita ja niiden sukulaislajeja. Kun hedelmät ovat kypsiä, hopeasarvinokat voivat muodostaa 20 yksilön parvia. == Lähteet == Luokka:Sarvinokkalinnut
BBC (täsmennyssivu)

BBC tarkoittaa muun muassa seuraavaa: * BBC, British Broadcasting Corporation, Ison-Britannian yleisradioyhtiö * BBC, Brown, Boveri & Cie., entinen sveitsiläinen teollisuusyhtiö * BBC, Basketball Club, koripallojoukkue, esimerkiksi BBC Bayreuth * BBC, Bombay Bicycle Club, englantilainen musiikkiyhtye * BBC Micro, mikrotietokone * BBCode, Bulletin Board Code, internetin merkintäkieli
Minun on ikävä sinua

Minun on ikävä sinua on suomalaissäveltäjä Kari Rydmanin toinen studioalbumi, joka julkaistiin keväällä 1978. Albumi sisältää Rydmanin säveltämiä ja sovittamia kappaleita, joissa hän soittaa pianoa. Albumi julkaistiin LP-levynä ja C-kasettina Love Records -levymerkillä vuonna 1978. Vuonna 1997 Siboney julkaisi albumista remasteroidun CD-painoksen. Albumi nousi Suomen musiikkilistoille huhtikuussa 1978 ja kohosi parhaimmillaan 6. sijalle. Albumi pysyi listoilla yhteensä 18 viikon ajan. == Kappaleet == Kaikki kappaleet säveltänyt ja sovittanut Kari Rydman. === A-puoli === # # # # # # # === B-puoli === # * # # # # # == Kokoonpano == * Kari Rydman – piano * Katarina Nyblom – piano (5, 10, 13) * Pertti Kiri – viulu * Jouni Heinonen – viulu * Helge Valtonen – alttoviulu * Olli Kangas – sello * Pentti Palmu – sello (8, 12) * Matti Bergström – kontrabasso * Pekka Sarmanto – kontrabasso (8) * Heikki Laurila – kitara * Aaro Kurkela – harmonikka * Esko Rosnell – rummut * Viljo Ala-Pietilä – oboe === Tuotanto === * Erkki Hyvönen – äänitys (Love-studio 1977) * Timo Kelaranta – kannen suunnittelu (SAFTRA) * Ari Hietala – etukannen kuva (SAFTRA) * Pekka Aarnio – tuottaja == Lähteet == Luokka:Vuoden 1978 albumit Luokka:Kari Rydmanin albumit Luokka:Love Recordsin albumit Luokka:Pekka Aarnion tuottamat albumit
Clouds (Redraman kappale)

"Clouds" on suomalaisartisti Redraman kappale, joka julkaistiin singlenä 22. toukokuuta 2013. Kappaleella myös duetoi yhdysvaltalainen Backstreet Boys -yhtyeestä tuttu A. J. McLean. Redrama on kertonut radiokanava YleX:n haastattelussa, että "Clouds" -kappaleen avulla hän ryhtyy pyrkimään Pohjois- Amerikan markkinoille. Kappaleelle on tehty myös musiikkivideo, joka julkaistiin samana päivänä singlen kanssa. Kappale oli parhaimmillaan radioiden soitetuin kappale ja se saavutti myös singlelistalla 3.- ja latauslistalla 4. sijan. ==Kappaleet== # ==Listasijoitukset== Lista Sijoitus Suomen virallinen latauslista 3 Suomen virallinen singlelista 4 Radiolista 1 ==Lähteet== Luokka:Vuoden 2013 kappaleet Luokka:Redraman kappaleet
Kirsi Laamanen

Kirsi Laamanen on suomalainen näyttelijä–laulaja. Hänet tunnetaan parhaiten Yle TV2:n Tonttu Toljanteri -joulukalenteriohjelmasta, jossa hän esittää Lääkäri Lettua. Laamanen on esiintynyt Werner Bros.- orkesterissa vuosina 2009–2015. == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Rutiili

Rutiili on oksideihin kuuluva mineraali, joka samaan ryhmään kuuluvien anataasin ja brookiitin tavoin on koostumukseltaan titaanidioksidia (TiO2). Se on sulkeutunut muiden mineraalien sisään. Näissä sulkeumissa on neulasmainen rakenne. Prismamaiset kiteet saattavat kaksostua taitemaisesti. Se voi muodostaa suuria muodostumia. Väriltään rutiili on keltainen, punainen, punaruskea, tummanruskea tai musta. Viiru on kellanruskea, keltainen tai vaaleanruskea. Mineraalilla on metallin-, puolimetallin tai timantinkiilto ja se voi olla läpinäkyvä, läpikuultava tai läpinäkymätön. Kovuus on Mohsin kovuusasteikolla 6–6,5. Ominaispaino on 4,3. Kidejärjestelmä on tetragoninen. == Esiintyminen == Rutiilia esiintyy magmaintruusioissa ja metamorfisissa kivissä. Sitä on löydetty Sveitsistä ja Yhdysvalloista. sekä Sierra Leonesta. Sierra Leonen rutiiliesiintymät löydettiin vuonna 1954. Se tuottaa kolmanneksen maailman luonnonrutiilista. == Lähteet == == Aiheesta muualla == * Webmineral: Rutile Mineral Data * Mindat: Rutile * Handbook of Mineralogy: Rutile (pdf) Luokka:Oksidimineraalit
Anataasi

Anataasi on oksideihin kuuluva mineraali, joka samaan ryhmään kuuluvien rutiilin ja brookiitin tavoin on koostumukseltaan titaanidioksidia (TiO2). Sen nimi tulee kreikan kielisestä sanasta, mikä tarkoittaa pitkänomaista. Anataasilla on alempi lämpötila kuin rutiililla. Mineraalin värejä ovat keltaisen ja ruskean sävyt sekä sininen ja musta. Viiru on väritön, valkoinen, vaaleanruskea tai vaaleanruskea. Sillä on puolimetallinen- tai timantinkiilto ja se on läpinäkyvä tai läpikuultava. Sen ominaispaino on 3,8–3,9. Kovuus on Mohsin kovuusasteikolla 5,5–6. Kidejärjestelmä on tetragoninen. == Esiintyminen == Anataasia esiintyy magma- ja metamorfisissa kivissä sekä upamuodostumissa. Sitä on löydetty Sveitsistä ja Italiasta. == Lähteet == == Aiheesta muualla == * Webmineral: Anatase Mineral Data * Mindat: Anatase * Handbook of Mineralogy: Anatase (pdf) Luokka:Oksidimineraalit
Clouds

Clouds tarkoittaa seuraavia asioita: * Clouds, suomalainen dubstepyhtye * Clouds, Joni Mitchellin albumi (1969) * Clouds, Tiamatin albumi (1992) * Clouds, Lee Ranaldon albumi (1997) * ”Clouds”, Redraman kappale (2013).
Brookiitti

Brookiitti on oksideihin kuuluva mineraali, joka samaan ryhmään kuuluvien rutiilin ja anataasin tavoin on koostumukseltaan titaanidioksidia (TiO2). Se on nimetty englantilaisen mineralogin Henry James Brooken mukaan. Sillä on alempi lämpötila kuin rutiililla. Joskus brookiitti muodostuu sydämenmuotoiseksi kaksoiskiveksi. Kiteet ovat joskus laattamaisia ja voivat olla uurteisia. Väri on punaruskea tai vaihtelee ruskeasta mustaan. Viiru on valkoinen, keltainen, keltaisenruskea tai harmaa. Brookiitilla on puolimetallimainen- tai timantinkiilto ja se on läpinäkyvä, läpikuultava tai läpinäkymätön. Kovuus on Mohsin kovuusasteikolla 5,5–6. Ominaispaino on 3,9–4,2. Kidejärjestelmä on ortorombinen. == Esiintyminen == Brookiittia esiintyy upamuodostumissa, joissakin metamorfisissa kivissä ja juonissa. Samoissa paikoissa esiintyy anataasia, rutiilia, albiittia ja kvartsia. Sitä on Löydetty Ranskasta, Sveitsistä, Itävallasta ja Walesista. == Lähteet == == Aiheesta muualla == * Webmineral: Brookite Mineral Data * Mindat: Brookite * Handbook of Mineralogy: Brookite (pdf) Luokka:Oksidimineraalit
Sony Ericsson J100

Sony Ericsson J100 on Sony Ericssonin vuonna 2006 julkistama matkapuhelin. Sen hinta on pyritty saamaan mahdollisimman alhaiseksi ja siinä on vain kaikkein tarpeellisimmat ominaisuudet.http://www.letsgomobile.org/en/0045/ (englanniksi) Siitä on kolme versiota:http://www.gsmarena.com/sony_ericsson_j100-1430.php (englanniksi) * J100i kansainvälisille markkinoille (toimii verkoissa GSM 900/1800) * J100a Amerikan markkinoille (toimii verkoissa GSM 850/1900) * J100c Kiinan markkinoille (toimii verkoissa GSM 900/1800) Toiminnot: * herätyskello * polyfoniset soittoäänet * laskin * pelejä * ennakoiva tekstinsyöttö * värinähälytys ==Lähteet== J100 Luokka:Vuoden 2006 matkapuhelimet
Alaska SeaLife Center

Alaska SeaLife Center on vuonna 1998 perustettu yksityinen meriympäristön tutkimuskeskus ja akvaario. Se sijaitsee Alaskassa Sewardin kaupungissa. Siellä vierailee vuosittain noin 150 000 kävijää. Tutkimuskeskuksen tavoitteena on Alaskan merialueen luonnontutkimus. Tutkimuskohteena on muun muassa kuinka ilmastonmuutos ja muut ympäristömuutokset vaikuttavat pohjoisen herkkään ekosysteemiin. Rahoituksen keskus saa pääosin apurahoista. Yleisölle avoinna oleva akvaario rahoitetaan sisäänpääsymaksuilla. Keskuksessa on myös näyttely- ja tutkimuslintuja sekä uhanalaisten lintujen reservi. == Aiheesta muualla == * Alaska SeaLife Center – Keskuksen kotisivut == Lähteet == Luokka:Alaskan rakennukset ja rakennelmat Luokka:Akvaariot Luokka:Yhdysvaltain eläintarhat
Dick Figures

Dick Figures on yhdysvaltalainen tikku-ukkoanimaatiosarja, jonka loivat Ed Skudder ja Zack Keller. Sarja on suunnattu aikuisille ja yli 15-vuotiaille. Sarjan päähenkilöt ovat kaksi hyvää ystävää Red ja Blue. Ensimmäinen jakso esitettiin 18. marraskuuta 2010. Sarjaa on tehty yli 50 jaksoa ja niitä on katsottu YouTubessa yli 250 miljoonaa kertaa. Sarjaa jatkava animaatioelokuva Dick Figures the Movie ilmestyi 17. syyskuuta 2013. Harrastajaryhmä Dubbinaattorit on dubannut sarjasta suomeksi yhdeksän jaksoa. Luokka:Yhdysvaltalaiset animaatiosarjat
Onni Toivanen

Onni Toivanen (s. 14. heinäkuuta 1993 Lappeenranta) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan Saimaan Pallossa yhteensä 14 SM-liigan runkosarjaottelua tehden yhden syöttöpisteen sekä kaksi Mestarien liigan ottelua ilman tehopisteitä. Toivanen pelasi suurimman osan miesten peleistään kuitenkin alemmilla sarjatasoilla Mestiksessä ja Suomi-sarjassa. ==Ura== Toivanen on Saimaan Pallon kasvatti. Hän kuului joukkueen B-nuorten kapteenistoon kaudella 2010–2011. Kaudella 2012–2013 Toivanen toimi SaiPan A-nuorten kapteenina. Toukokuussa 2013 Toivanen solmi kaksivuotisen SM-liigasopimuksen SaiPan kanssa. Hän teki liigadebyyttinsä 22. marraskuuta 2013 vieraissa Pelicansia vastaan. Kaikkiaan Toivanen pelasi kauden 2013–2014 aikana 12 SM-liigaottelua tehden yhden syöttöpisteen. Hän pelasi miesten pelejä myös vuodenvaihteessa kaksi ottelua lainalla Mestis-joukkue Savonlinnan Pallokerhossa. Kaudella 2014–2015 Toivanen pelasi SaiPassa sekä kaksi runkosarja- että Mestarien liigan ottelua. Hän pelasi lisäksi miesten pelejä myös lainalla Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Toivonen kiinnitettiin loppukaudeksi KeuPan vahvuuteen. Kaudeksi 2015–2016 Toivanen hän vuoden mittaisella sopimuksella Ketterään. Toivanen oli joukkueen paras maalintekijä 14 osumallaan. Hän voitti kauden päätteeksi Suomi-sarjan hopeaa. Kauden 2016–2017 päätteeksi Toivanen voitti Suomi-sarjan mestaruuden. Kevään 2017 Mestiksen karsintojen päätteeksi Ketterä jäi ilman sarjanousua, mutta joukkue nostettiin sarjaan kuitenkin toukokuussa, kun Kajaanin Hokki jäi ilman Mestis-lisenssiä. Toivonen jatkoi Ketterässä myös kaudella 2017–2018, kunnes joulukuussa 2017 hän päätti lopettaa pelaajauransa ja keskittyä jatkossa opiskeluun. ==Tilastot== 2013–2014 SaPKo Mestis 2 0 0 0 0 – – – – – SaiPa SM-liiga 12 0 1 1 2 – – – – – 2014–2015 Ketterä Suomi-sarja 6 3 3 6 2 – – – – – KeuPa HT Mestis 31 6 5 11 8 3 0 0 0 0 SaiPa SM-liiga 2 0 0 0 0 – – – – – 2015–2016 Ketterä Suomi-sarja 34 14 10 24 14 5 0 2 2 0 2016–2017 Ketterä Suomi-sarja 34 10 14 24 6 6 1 0 1 0 2017–2018 Ketterä Mestis 21 3 0 3 4 – – – – – 2 kautta yhteensä SM-liiga 14 0 1 1 2 – – – – – 3 kautta yhteensä Mestis 54 9 5 14 14 3 0 0 0 0 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1993 syntyneet Luokka:Elävät henkilöt
Aasianpalmukiitäjä

Aasianpalmukiitäjä (Cypsiurus balasiensis) on kiitäjiin kuuluva lintulaji. Lintu tavataan laajalta alueelta Etelä- ja Kaakkois-Aasiasta. ==Koko ja ulkonäkö== Kooltaan aasianpalmukiitäjä on noin 11-13 cm pitkä lintu. Yleisväritykseltään laji on hyvin tumman ruskea, lähes musta. Pyrstöon suhteellisen lyhyt. Pyrstö avattuna se on kaksihaarainen, mutta aasianpalmukiitäjä pitää pyrstön yleensä suljettuna, jolloin se on kapea ja piikkimäinen. Lajin siivet ovat pitkät. ==Levinneisyys ja elintavat== Aasianpalmukiitäjää tavataan Intian niemimaalta Kiinaan, Malakan niemimaalle, Isoille Sundasaarille ja Filippiineille. Lajin elinympäristöä ovat alankomaiden palmumetsät ja -viljelmät aina 1 200 metrin korkeuteen merenpinnasta ja ne lentävät usein pieninä parvina palmujen lähistöillä. Aasianpalmukiitäjän ravintoa ovat ilmassa läntävät hyönteiset. Aasianpalmukiitäjät rakentavat pienikokoisen kuppimaisen pesän palmujen lehtien alle. ==Lähteet== Luokka:Kiitäjälinnut
Motorola DynaTAC

DynaTAC, lyhenne sanoista Dynamic Adaptive Total Area Coverage, on Motorolan matkapuhelintuotesarja, jota valmistettiin 1984–1994. Kaupallinen kannettava puhelin Motorola DynaTAC 8000X sai Yhdysvaltain liittovaltion telehallintoviraston FCC:n hyväksynnän 21. syyskuuta 1983. Sen puheaika oli 30 minuuttia, päälläoloaika kahdeksan tuntia, ja siinä oli LED-valaistut näppäimet soittonumeron valintaan ja 30 numeron muistin. Puhelimen hinta oli 3 995 dollaria vuonna 1983. Vuoden 1973 prototyyppi painoi kilon, sen akku kesti 35 minuttia, ja puheaikaa oli 20 minuuttia. Tarvittiin vielä vuosikymmen tutkimusta ja tuotekehitystä prototyypistä kaupalliseen versioon, ennen kuin ensimmäinen kaupallinen matkapuhelinpuhelinverkko otettiin käyttöön Chicagossa. Vuonna 1984 markkinoille saatu DynaTAC 8000x painoi 800 grammaa. Akku kesti valmiustilassa kahdeksan tuntia. Puheaikaa oli enintään tunti. Laitteessa oli 30 puhelinnumeron muisti. Sen hinta oli Yhdysvalloissa 3 995 dollaria. Sarjassa valmistettiin useita malleja alkaen vuoden 1985 mallista 8000s, ja valmistus jatkui vuoden 1993 Classic II -malliin asti. DynaTACin tilalle tuli paljon pienempi vuonna 1989 julkistettu Motorola MicroTAC. ==Lähteet== Luokka:Motorolan matkapuhelimet
Veniitti

Veniitti tarkoittaa seoskiveä, jossa kulkee kiven alkuperäisen rakenteen mukaisesti tummia ja vaaleita suonia, esimerkiksi suonigneissi.WSOY Iso tietosanakirja 10, s. 183, WSOY 1997 ISBN 951-0-20163-4 == Lähteet == Luokka:Metamorfiset kivilajit
Jari Vaattovaara

Jari Vaattovaara (s. 9. syyskuuta 1974, Rovaniemi) on suomalainen jääpalloilija. Hän edustaa Bandyliigassa pelaava Tornion Palloveikkoja. Hänen urallaan on jo 15 kautta bandyliigassa ja kaksi Ruotsin sarjoissa. Vaattovaara nousi ensimmäisen kerran Tornion Palloveikkojen Bandyliigajoukkueeseen kaudella 1996–1997. Seuraavien 12 kauden aikana Vaattovaara oli voittamassa ToPV:n kuutta Suomen mestaruutta ja kuutta SM-hopeaa vuosina 1996–2008. Kauden 2008 alussa Vaattovaara siirtyi Haaparannan ja Tornion jääpalloilun yhteistyön myötä perustettuun HT Bandyyn, jossa hän pelasi kaksi kautta – kauden Allsvenskanissa ja kauden Elitserieniä. Sen jälkeen syksyllä 2010 Vaattovaara siirtyi takaisin nuorentuneeseen ToPV:hin. Kaksi kertaa Bandyliigan loppuottelussa keväällä 2002 ja 2004 Vaattovaara on ollut ratkaisijana – maaliskuussa 2002 ToPV–OLS -ottelussa Vaattovaara teki jatkoajalla voittomaalin 6–5 ja maaliskuussa 2004 ToPV–OLS -ottelussa tekemällä 90. minuutilla voittomaalin 8–7. Kauden 2012–2013 jälkeen Vaattovaara nousi Suomen jääpallon maalintekijätilaston kärkeen laskettaessa runkosarjan ja pudostuspelien maalimäärät. Vaattovaaralla on kauden 2013 päättyessä kertynyt 763 maalia. Vaattovaaran maalimäärä runkosarjassa on 651 eli hän on tässä maalintekijätilastossa kolmantena. ==Saavutukset== ===Seurajoukkueessa=== *SM-kultaa: 2000, 2002, 2004, 2005, 2006, 2007 *SM-hopeaa: 1996, 1997, 1999, 2001, 2003, 2008 ===Henkilökohtaiseti=== *Jääpallon maalintekijätilaston (Runkosarja + pudotuspelit) ykkösnimi 763 maalilla *Jääpallon runkosarjan maalintekijätilaston kolmas 651 maalilla *Bandyliigan maalintekijätilaston voittaja 1997, 2000, 2002, 2004, 2007 ==Lähteet== *International Bandy Database *Suomen Jääpalloliitto – Pistepörssi kautta aikojen === Viitteet === Luokka:Suomalaiset jääpalloilijat Luokka:Vuonna 1974 syntyneet Luokka:Elävät henkilöt
Axel Wenner-Gren

Axel Leonard Wenner-Gren (1881–1961) oli ruotsalainen yritysjohtaja ja suurlahjoittaja. Hän perusti 1919 Electroluxin. Vuonna 1930 hän alkoi Bahama- saarilta käsin tehdä sijoituksia, ja hän perusti Meksikoon puhelinyhtiön 1948, kehitti yksiraiteisen Alweg-rautatien Saksassa sekä perusti vuonna 1957 Brittiläiseen Kolumbiaan luonnonvaroja tutkivan yrityksen. Myös Wenner-Gren- säätiöt ovat hänen perustamiaan.WSOY Iso tietosanakirja 10, s. 184, WSOY 1997 ISBN 951-0-20163-4 == Lähteet == Luokka:Ruotsalaiset yritysjohtajat Luokka:Ruotsalaiset lahjoittajat Luokka:Vuonna 1881 syntyneet Luokka:Vuonna 1961 kuolleet
Vile (yhtye)

Vile on yhdysvaltalainen melodista death metalia soittava yhtye, joka perustettiin vuonna 1996 Concordessa, Kaliforniassa. Yhtye on julkaissut neljä studioalbumia, joista viimeisin, Metamorphosis, julkaistiin vuonna 2011. == Jäsenet == * Colin Davis – kitara (1996–) * Tyson Jupin – rummut (2002–) * Mike Hrubovcak – laulu (2006–) * Mike Poggione – basso (2012–) === Entiset jäsenet === * Lars Von Lowen – basso * Mike Hamilton – rummut (?–2000) * Darren Cesca – rummut * Chris Stolle – rummut * Jim Tkacz – kitara * Aaron Strong – kitara (?–2003) * Matt Faivre – bassokitara (1996–?) * Juan Urteaga – laulu (1996–2003) * Luke Jaeger – kitara (2003–?) * James Lee – laulu (2003–2005) * Jack Gibson – bassokitara (2005–?) == Diskografia == === Studioalbumit === * * * * === Kokoelma-albumit === * === Singlet === * === Demot === * * == Aiheesta muualla == * Yhtyeen kotisivu * Luokka:Yhdysvaltalaiset death metal -yhtyeet
Armas Pietarinen

Armas Rainer Pietarinen (23. toukokuuta 1921 Rääkkylä – 4. huhtikuuta 2002 Joensuu)Joensuun seurakunnat, Pietarinen, Armas Rainer, kuolintieto väestötietojärjestelmästä, viitattu 10.10.2021Arja Hirvonen, Rääkkyläläisiä ja Rääkkylässä vaikuttaneita kirjailijoita, Joensuun yliopisto 1988, 37 sivua, Rääkkylän kirjaston kotiseutukokoelma 86.203 RÄÄ oli suomalainen opettaja ja kirjailija. Pietarinen toimi Hypönniemen kansakoulunopettajana vuosina 1955–1967 Rääkkylässä. Vuodesta 1967 vuoteen 1977 hän toimi Joensuun Kanervalan koululla sekä kansakoulunopettajana että peruskoulunopettajana. Teokset "Valter Santala, kotiutettu" ja "Suljetuin ovin" ovat syntyneet Pietarisen Rääkkylässä oloaikana. Esikoisteokseen on ollut vaikuttamassa omakohtaisesti koettu sota. Myös "Nahkakypärien laulut" teoksessa on aineksia elävästä elämästä. Gummerruksen laatimassa selonteossa "Kirjailijat keskellämme" kulttuuritapahtumassa Joensuussa 7–9.4.1972 on mainittu Juhani Niemen Helsingin Sanomissa kirjoittama arvostelu teoksesta "Nahkakypärien laulu", jossa arvostelija toteaa, että "Pietarisen keskeinen teema on tämän päivän hyvinvoinnin ja normien väljentymisen sekä sodan tiukan yhdenmukaisuuden ristiriita". Pietarinen kirjoitti eläkevuosinaan kirjallisuusarvosteluja Karjalainen lehteen ja asui Kanervalassa elämänsä loppuun asti. Pietarisen puoliso oli pienviljelijä Katri Sisko Ilona Pietarinen (kuollut 2013), joka myös toimi kirjallisuusarvostelijana. == Teoksia == * Valter Santala, kotiutettu : romaani. Gummerus 1960 * Suljetuin ovin : romaani. Gummerus 1968 * Nahkakypärien laulut. Gummerus 1971 * mukana myös teoksessa Siluetti : proosaa ja runoa ; toim. Jouko Puhakka, Jaakko Korjus ja Jorma Orelma. Ukri 1971 == Palkinnot == * Pohjois-Karjalan läänin taidetoimikunnan taidepalkinto 1972 == Lähteet == * * Kirjasampo.fi : Armas Pietarinen Luokka:Suomalaiset kirjailijat Luokka:Vuonna 1921 syntyneet Luokka:Vuonna 2002 kuolleet
Myrskyn todistajat

Myrskyn todistajat () on vuonna 1996 ensi-iltansa saanut Ridley Scottin ohjaama yhdysvaltalainen seikkailuelokuva. Elokuvan tapahtumat sijoittuvat Albatross-laivalle, joka upposi toukokuussa 1961 kuljettaessaan joukkoa amerikkalaisia teinipoikia. Elokuvakäsikirjoitus luotiin erään laivalta selvinneen pojan kirjoittaman kirjan pohjalta. Arvosteluja yhteen kokoavan Rotten Tomatoes -sivuston mukaan 62 % elokuvan nähneistä kriitikoista suosittelee sitä. Kriitikkojen arvosanojen keskiarvo on 5,8/10 ja yleisön 3,2/5. == Näyttelijät == == Lähteet == == Aiheesta muualla == * Luokka:Vuoden 1996 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset draamaelokuvat Luokka:Elokuvat merenkulusta Luokka:Ridley Scottin ohjaamat elokuvat Luokka:Elokuvat ystävyydestä
Motorola MicroTAC

Motorola MicroTAC -matkapuhelinta valmistettiin aluksi analogisena mallina vuodesta 1989 alkaen. GSM-yhteensopiva ja TDMA kaksoistajuusmalli esiteltiin 1994. MicroTACissa oli uutuutena kääntyvä kansi, jonka avulla mikrofoni ja hälytin kääntyivät näppäimistön suojaksi. Mikrofoni ja hälytin olivat kannessa vain ensimmäisissä malleissa ja ne siirrettiin myöhemmin runko-osaan. Kääntyvä kansi muodostui kuitenkin malliksi myöhemmille simpukkatyyppisille matkapuhelimille. MicroTAC-puhelinta edelsi Motorola DynaTAC ja MicroTACin syrjäytti Motorola StarTAC. Kirjaimet TAC ovat lyhenne sanoista Total Area Coverage. MicroTAC-puhelinta mainostettiin vuonna 1989 maailman pienimpänä puhelimena, joka mahtuisi paidantaskuun. ==Luettelo malleista== ;1989 *MicroTAC 9800X (AMPS/ETACS/NMT/JTAC) *Digital Personal Communicator (AMPS/ETACS) ;1990 *MicroTAC 9800X S.I.P. (ETACS/RTMS-450) *MicroTAC 950 (AMPS) ;1991 *MicroTAC Classic (ETACS/NMT/GSM 900) *MicroTAC Lite (AMPS) *MicroTAC Lite VIP (AMPS) *MicroTAC II (ETACS) ;1992 *MicroTAC II Platinum (ETACS) *MicroTAC Alpha (AMPS) *MicroTAC Alpha VIP (AMPS) *MicroTAC Ultra-Lite (AMPS) *MicroTAC Ultra-Lite VIP (AMPS) ;1993 *MicroTAC Lite XL (AMPS) *MicroTAC Pro (ETACS) ;1994 *Micro DIGITAL (TDMA/AMPS) *Micro Digital Lite (TDMA/AMPS) *MicroTAC Elite (NAMPS) *MicroTAC Elite VIP (NAMPS) *MicroTAC Digital Elite (TDMA/NAMPS) *MicroTAC International 5080 (GSM 900) *MicroTAC International 5200 (GSM 900) *MicroTAC International 7200 (GSM 900) ;1995 *MicroTAC Piper (AMPS) *DPC 550 (AMPS) *DPC 650 (AMPS) *MicroTAC 650 E (AMPS) *MicroTAC International 7500 (GSM 900) *MicroTAC International 8200 (GSM 900) ;1996 *MicroTAC International 8400 (GSM 900) *MicroTAC International 8700 (GSM 900) ;1997 *MicroTAC Select 2000e (GSM 1900) *MicroTAC Select 3000e (PCS 1900) *MicroTAC Select 6000e (GSM 1900) *MicroTAC 725 (CDMA) *MicroTAC International 8900 (GSM 900/1800) ;1998 *MicroTAC 8200 (AMPS) ==Lähteet== ==Asiasta muualla== *Motorola *All About Cellular Telephones * MicroTAC
Ester Seitz

Ester Helena Seitz (16. toukokuuta 1921 Turku – 16. huhtikuuta 1987) oli suomalainen ruotsin kielellä kirjoittanut kirjailija. == Teoksia == * Ave Maria : romaani. Söderström, Helsingfors 1942 == Lähteet == * * Kirjasampo.fi : Ester Seitz == Viitteet == Luokka:Suomenruotsalaiset kirjailijat Luokka:Vuonna 1921 syntyneet Luokka:Vuonna 1987 kuolleet
Albert One

Albert One (oik. Alberto Carpani, 23. huhtikuuta 1956 Pavia, Italia – 11. toukokuuta 2020 Pavia, Italia) oli italialainen muusikko, DJ ja tuottaja. Hän teki 1980-luvulla italodisko-hittejä kuten "Turbo Diesel" ja "For Your Love". ==Historiaa== Hän aloitti uransa jo 1970-luvun lopulla, mutta hänen ensimmäinen menestystä tuottanut projektinsa oli vuonna 1982 ilmestynyt kappale "Yes-No Family", jonka hän esitti taiteilijanimellä Jock Hattle. Kappaleen oli kirjoittanut Enrico Ruggeri. Seuraavana vuonna hän julkaisi kappaleen "Turbo Diesel". Tämän jälkeen hän julkaisi singlejä, kunnes piti tauon vuosien 1993–1998 välillä. Ensimmäinen albumi, Everybody, ilmestyi vuonna 1988. ==Diskografia== ===Albumit=== * 1988 Everybody ===Singlet=== * 1982 No More Lies * 1983 Turbo Diesel * 1985 Heart on Fire * 1985 Lady O * 1985 For Your Love * 1986 Secrets * 1987 Hopes & Dreams * 1988 Everybody * 1988 Change Your Mind * 1988 Visions * 1988 Freeboard * 1989 Lover Boy * 1992 This is Real * 1993 All You Want * 1998 Mandy * 1999 Sing A Song Now Now * 2002 Music * 2010 Stay * 2015 Face to Face ===Kokoelma-albumit=== * 1988 Best of Albert One == Lähteet == Luokka:Italialaiset elektronisen musiikin artistit Luokka:Italodisko-artistit Luokka:Italialaiset lauluntekijät Luokka:Italialaiset DJ:t Luokka:Vuonna 1956 syntyneet Luokka:Vuonna 2020 kuolleet
Viktor Šuvalov

Viktor Grigorjevitš Šuvalov (, 15. joulukuuta 1923 Saratovin kuvernementti, Venäjän SFNT – 19. huhtikuuta 2021) oli Neuvostoliittoa edustanut jääkiekon olympiavoittaja, maailman- ja euroopanmestari, jääkiekkovalmentaja sekä jalkapalloilija. Šuvalov saavutti Neuvostoliiton maajoukkueessa olympiakultaa Cortina d’Ampezzossa 1956, kaksi maailmanmestaruutta, MM-hopean ja kolme Euroopan-mestaruutta. Ensimmäisen maaottelunsa hän pelasi Tampereella, kun Neuvostoliitto voitti Suomen näytösottelussa 1–8. Šuvalov valittiin Neuvostoliiton ja Venäjän jääkiekkoilun kunniagalleriaan vuonna 1953.Olympics at Sports-Reference.comchidlovski.net Aleksandr Komarovin kuoltua marraskuussa 2013 Šuvalovista tuli viimeinen vuoden 1954 maailmanmestarijoukkueen elossa ollut jäsen. Šuvalov pelasi myös jalkapalloa maansa pääsarjassa. Hän toimi myöhemmin jääkiekkovalmentajana. == Lähteet == * Viktor Shuvalov Bio, Stats and Results Olympics at Sports-Reference.com (arkistoitu versio) * Victor Shuvalov chidlovski.net === Viitteet === Luokka:Neuvostoliittolaiset jalkapalloilijat Luokka:Neuvostoliittolaiset jääkiekkoilijat Luokka:Neuvostoliittolaiset jääkiekkovalmentajat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1923 syntyneet Luokka:Vuonna 2021 kuolleet
Jan Rönnberg

Jan Rönnberg (s. 13. helmikuuta 1960European Handball Federation Viitattu 24.11.2013.) on suomenruotsalainen käsipalloilija. Hän on yksi Suomen kaikkien aikojen menestyneimpiä käsipalloilijoita. Suomen mestaruuksia Rönnberg voitti kaksitoista. Vuoden pelaajaksi Rönnberg valittiin kuudesti. Suomen käsipallomaajoukkueessa Rönnberg esiintyi 84 kertaa tehden 537 maalia.Eniten maaotteluita käsipallossa. Viitattu 24.11.2013. Rönnberg oli ensimmäinen suomalainen ammattilaispelaaja Espanjassa. BK-46 on jäädyttänyt hänen pelinumeronsa 2. Myös Jan Rönnbergin pojat Andreas ja Nico Rönnberg ovat huippukäsipalloilijoita. == Seurat == * BK-46 * IFK Karlskrona * Tres de Mayo * Cadagua Galdar == Saavutuksia == *Suomen vuoden käsipalloilija (6): 1979, 1980, 1981, 1982, 1983, 1984 == Lähteet == Luokka:Suomalaiset käsipalloilijat Luokka:Vuonna 1960 syntyneet Luokka:Elävät henkilöt